- **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. DRAFT din xx.07.2019

 Ca urmare a solicitării de emitere a acordului de mediu adresate de **GREEN FARM SRL**, cu sediul în comuna Sâncrăieni, sat Sâncrăieni, nr.590, judeţul Harghita înregistrată la Agenţia pentru Protecţia Mediului Harghita cu nr. 1992 din 25.02.2019, completat cu nr.4716/14.05.2019, nr.5686/18.06.2019 în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei/şedinţelor Comisiei de analiză tehnică din data de 25.06.2019 că proiectul **„Modernizare fermă de bovine în comuna Sâncrăieni, județul Harghita“** propus a fi amplasat în comuna Sâncrăieni, sat Sâncrăieni, F.N, județul Harghita.

 -**nu se supune** evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării/ evaluării impactului asupra mediului sunt următoarele:

* proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr.2, pct. 13, lit. a) Orice modificări sau extinderi, altele decât cele prevăzute la pct. 24 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului, coroborat cu pct. 1 lit. e) instalații pentru creșterea intensivă a animalelor de fermă, altele decât cele inclusive în anexa nr.1și pct.7 lit. f) abatoare;

Prezenta documentație

 Prin acest proiect se propune modernizarea şi extinderea fermei de bovine existente în localitatea Sâncrăieni, zona "Bakaalja" în cadrul căreia se desfăşoară activitatea de creştere şi reproducere a bovinelor de carne cu capacitate de 146 capete, în sistem extensiv, reglementată prin Autorizația de mediu nr. 26/18.05.2017 emisă de A.P.M. Harghita.

Pentru eficientizarea activităţii fermei cu respectarea cerinţelor sanitar veterinare, sanitare şi de mediu şi pentru desfășurarea unei activități economice competitive pe piața micro regională proiectul prevede:

* extinderea capacităţii de creştere de bovine a fermei cu 98 locuri, obţinând o capacitate totală de 244 locuri la nivelul fermei şi trecerea de la sistemul de creştere extensiv la sistemul de creştere intensiv cu asigurarea condiţiilor optime pentru fătări și pentru îngrășare bovine de carne rasa Limousine în sistemul de ingrăşare: *“Baby-beef”.*

In acest scop în cadrul proiectului:

 se va construi un grajd nou cu Sc = 1295,64 mp, având 98 locuri, conceput funcțional și constructiv pentru sistem de stabulație liberă, cu coridor şi front de furajare, cu pardoseală din beton, în care se va realiza faza I (alăptare-înţărcare) a sistemului intensiv de îngrăşare a bovinelor, cu durata unui ciclu de 70 zile. Grajdul este prevăzut cu 2 bazine subterane pentru colectarea dejecţiilor lichide cu Sc=17,1 mp/bazin

 se va amenaja platforma de siloz existentă cu S2 = 358 mp pentru platforma de stocare a gunoiului de grajd, obţinând astfel o capacitate de stocare a gunoiului de grajd la nivelul fermei: S1 existent+ S2= 316+3581= 674 mp şi Htot = 2,0 m, Hut = 1,80 m, Vut = 1 213 mc

 introducerea capacității de prelucrare și procesare în cadrul fermei

In acest scop în cadrul proiectului se vor realiza:

 un punct de sacrificare cu Sc= 90,85 mp, dotat cu spații și facilități adecvate activității de sacrificare a animalelor crescute în ferma proprie, având capacitate de 20 capete /lună, obţinând carcase de vită și organe, care se pot valorifica ca atare sau se pot folosi ca materie primă pentru unitatea de prelucrare realizată la nivelul fermei şi subproduse care nu sunt destinate consumului uman ( coarne, piele vită, burtă vită, oase, etc.)

 o unitate de prelucrare a cărnii cu magazin de prezentare având regim de înălţime P+M şi aria construită Sc=320,68 mp pentru producerea de produse fierte şi fiert-afumate, produse crud-uscate, specialităţi din carne crudă condimentată, carne crudă necondimentată ( piese, carne tocată, carne feliată diferite rețete) cu capacitatea maximă de producţie proiectată: 7500 kg/lună produse finite formate din carne de vită premium și din mezeluri de diferite tipuri (crud, crud uscat, fiert).

 o centrală termică proprie pentru asigurarea energiei termice necesare la nivelul fermei, cu Sc la sol= 80,14 mp, cu puterea termică nominală de 90 kW, echipată cu două cazane, fiecare cu puterea termică P1=P2= 45 kW, cu funcţionare pe combustibil solid: lemne de foc, dotată cu coş de evacuare a gazelor de ardere având H =6,48 m şi D=0,25 m

 modernizarea şi extinderea reţelei interioare de alimentare cu apă potabilă prin:

 realizarea unui branşament nou de apă potabilă din PE HD cu diametrul Dn42/10 bar la reţeaua stradală de apă potabilă existentă

 extinderea reţelei de alimentare cu apă potabilă existentă în cadrul amplasamentului

 realizarea sistemului de canalizare pentru colectarea apelor uzate rezultate în cadrul amplasamentului şi a bazinului vidanjabil cu capacitate de stocare a acestora V =30 mc .

 realizarea alimentării cu energie electrică din tabloul general de distribuţie TGD , ( montat lângă firida de branşament , pe limita de proprietate ) , către tabloul de distribuţie TD din fiecare clădire cu un cablu electric armat , montat subteran, cu lungime totală: L = 295 m

Nr. personal în faza de execuţie: 18- 24 persoane;

în faza de operare: 12 persoane

Lucrările prevăzute de proiect vor fi realizate pe terenul proprietate privată a titularului de proiect conform Extrase CF 859 Sâncrăieni şi CF 858 Sâncrăieni, cu destinaţie agro-zootehnică.

**b) Justificarea necesităţii proiectului**

Obiectivul general al proiectului este creșterea productivității și a competitivității fermei de bovine de carne existente printr-o utilizare mai bună a factorilor de producție prin achiziționarea echipamentelor și utilajelor agricole moderne cu tehnologie de ultima generație, construire grajd de animale stabulație liberă, construirea unui punct de sacrificare și realizarea unei unităţi de prelucrare a cărnii la nivelul fermei, și diversificarea activității de comercializare pentru creșterea valorii adăugate a produselor obținute în cadrul fermei prin achiziționarea unui mijloc de transport frigorific.

* Întrucât în județul Harghita există un singur abator, iar în unele judeţe limitrofe nici unul, implementarea proiectului este oportună în condițiile de piață actuale, iar atingerea obiectivelor acestuia va contribui atât la dezvoltarea regiunii, cât şi cea a sectorului economic.

Prin procesarea produselor la nivelul fermei și comercializarea directă a acestora în vederea creării și promovării lanțurilor de alimentare integrate va crește valoarea adăugată a produselor agricole.

Necesitatea şi oportunitatea investiției derivă şi din faptul că implementarea proiectului va avea loc în Zona Montană Defavorizată și în terenuri cu pachet de Agromediu, contribuind astfel pe de o parte la satisfacerea unui volum semnificativ al cererii existente pe piața locală, iar pe de altă parte la dezvoltarea economică a zonei. Nu în ultimul rând oportunitatea investiției este dată şi de posibilitatea finanțării nerambursabile prin PNDR a acestor investiții, în cazul acestei exploatații cu o rată a ajutorului de 70% respectiv 90% pentru componenta de investiție în agromediu.

**c.)Valoarea investiţiei :** 5 250 000 RON

**- sursa de finanțare:** fonduri nerambursabile prin PNDR, submăsura 4.1.*Investiţii în exploatare agricole* , cu o rată a ajutorului de 70% respectiv 90% pentru componenta de investiție în agromediu.

**d.) Perioada de implementare propusă:** 24 luni

**e.) Planificarea utilizării suprafeţelor de teren:**

Conform Certificatului de urbanism nr. 45/11.05.2018 suprafaţa solicitată pentru realizarea proiectului este 22628 mp, situată în intravilanul ( UTR VII) şi extravilanul localităţii Sâncrăieni, comuna Sâncrăieni, având categoria de folosinţă *curţi şi construcţii* şi *arabil:* în cadrul zonei cu destinaţie pentru unităţi agro – zootehnice.

Amplasamentul proiectului este identificat pe:

- planşa nr. A-01- *Plan de încadrare*

*-* planşa *Studiu topografic Sâncrăieni, nr. cad. 858, 859*, scara 1:500, executată de LASERDIGITAL SRL Miercurea Ciuc, la 04.05.2018

- planşa nr. A-02- *Plan de situaţie*, scara 1:500,

- Extras CF nr.859 Sâncrăieni, eliberat de OCPI Harghita la data de 13.06.2019,

anexate.

Accesul la amplasament este asigurat prin drumurile de exploatare DE 491 ( nr. cadastral: 7937) şi DE 499 ( nr. cadastral 7983).

Proiectul nu propune realizarea organizării de şantier în afara acestui amplasament.

Atât pe timpul execuţiei cât şi după finalizarea acestora nu se vor ocupa terenuri care sunt în circuitul agricol, alte proprietăţi publice sau private.

Planificarea utilizării suprafeţelor de teren în cadrul amplasamentului fermei GREEN FARM SRL:

Suprafaţa totală: St= 22628 + 4994=27 622 mp, din care:

- suprafaţa cu total construcţii existente pe amplasament în prezent: 2 065 mp,

din care

suprafaţa amenajată pentru însilozare, care se transformă în cadrul proiectului în platformă de stocare a gunoiului de grajd 358 mp

- suprafaţa construcţii noi care se vor realiza în cadrul proiectului: 1845,51 mp,

din care:

suprafaţa grajd nou: 1295,64 mp

suprafaţa punctului de sacrificare: 90,85 mp

suprafaţa unităţii de prelucrare a cărnii cu magazin de prezentare:320,68 mp

suprafaţa centralei termice: 80,14 mp

suprafaţa bazinelor de stocare dejecţii lichide: 2\*17,1mp= 34,2mp

suprafaţa bazin vidanjabil ape uzate : 24 mp

- suprafaţa de teren aferent drumurilor de acces la construcţii, amenajate

( pietruite) existente: 1450 mp

- suprafaţa de teren aferent drumurilor de acces la construcţii noi , inclusiv parcări: 2350 mp

- suprafața de spații verzi la nivelul fermei: 19 911 mp

**f.) Descrierea caracteristicilor fizice ale întregului proiect**

**f.1.) Formele fizice ale proiectului**

Proiectul prevede:

construirea unui grajd cu capacitate de 98 locuri, conceput funcțional și constructiv pentru sistem de stabulație liberă, cu coridor şi front de furajare, cu pardoseală din beton, în care se va realiza faza I (alăptare-înţărcare) a sistemului intensiv de îngrăşare a bovinelor, cu durata unui ciclu de 70 zile.

|  |
| --- |
| **Caracteristicile principale** ale construcției proiectate sunt: **GRAJD**  |
| Suprafață construită la sol (mp)  | 1295,64  |
| Suprafața construită desfășurată (mp)  | 1295,64  |
| Suprafața utilă totală (mp)  | 1252,96  |
| Lungime maximă(m)  | 36,60  |
| Lățime maximă (m)  | 35,40  |
| Înălțime la coamă (m)  | 8,30  |
| Cota streașină (m)  | 3,75  |
| Număr niveluri  | P  |
| Înălțime de nivel, P -m  | 6,00  |
| Înălțime interioară P -m  | 7,85  |
| Volum construit (mc)  | 7 770  |

Construcţia va fi realizată pe fundaţii izolate pentru stâlpi și fundații continue sub pereții de beton. La partea superioară a fundațiilor se vor executa cuzineți de fundare, grinzi de fundare și elevații din beton armat clasa C16/20.

Structura de rezistenţă a suprastructurii va fi alcătuită din cadre și contravântuiri de lemn. Structura va fi realizată utilizând piese metalice pentru nodurile mai complexe ale structurii.

Pereții exteriori vor fi realizați din panouri de lemn şi din beton.

Acoperișul va fi de tip şarpantă din lemn, în două ape. Cosoroabele se vor ancora în centuri prin intermediul ancorelor mecanice M14.

Învelitoarea se va realiza din panouri termoizolante cu poliuretan de 5 cm grosime, de culoare gri.

Tâmplăriile montate vor fi cele din PVC, culisate în plan vertical, permițând o aerisire continuă și eficientă pe timp de vară și o protecție adecvată pe timp de iarnă.

Clădirea nu va fi dotată cu instalaţie de încălzire, animalele fiind capabile să producă căldura necesară menţinerii condițiilor minime de confort, furajul se va administra majorat considerând consumul crescut datorită temperaturilor exterioare coborâte in anotimpul rece.

Grajdul este prevăzut cu 2 bazine de stocare a dejecţiilor lichide cu următoarele caracteristici: 4,45m\*2,60 m\*1,50 m=17 mc/bazin Vtotal stocare dejecţii lichide=28 mc

Structura constructivă şi funcţională a grajdului sunt prezentate pe planşeele A-03, A-05, A-08, anexate.

construirea unui punct de sacrificare , dotat cu spații și facilități adecvate activității de sacrificare a animalelor crescute în ferma proprie, având capacitate de 20 capete /lună, poziţionat pe flancul Vestic al amplasamentului.

Punctul de tăiere va îndeplini condițiile minime de funcționare pentru abatoare de capacitate mică stabilite în anexa la Ordinul preşedintelui Autorităţii Naţionale Sanitare Veterinare şi pentru Siguranţa Alimentelor nr. 35/2011*,* cu completările și modificările ulterioare prin Ordinul nr. 140/2016.

Funcţional şi constructiv clădirea este diferenţiată pe nivele:

- la parter s-au prevăzut spaţiile de producţie şi depozitare frigorifică aferentă .

- la mezanin s-a prevăzut un spaţiu birou veterinar, cu acces propriu din exterior printr-o scară exterioară şi acoperită.

|  |
| --- |
| **Caracteristicile principale** ale construcţiei proiectate sunt: **PUNCT DE SACRIFICARE**  |
| Suprafaţă construită la sol (mp)  | 90,85  |
| Suprafaţa construită desfăşurată (mp)  | 107,88  |
| Suprafaţa utilă totală (mp)  | 83,08  |
| Lungime maximă(m)  | 13,43  |
| Lăţime maximă (m)  | 9,04  |
| Înălţime la coamă (m)  | 6,69  |
|  |  |
| Cota streaşină (m)  | 4,20  |
| Număr niveluri  | P  |
| Înălţime de nivel, P -m  | 4,80  |
| Înălţime interioară P -m  | 4,55  |
| Volum construit (mc)  | 460  |
| Caracteristicile spațiilor funcționale în cadrul punctului de sacrificare |  |
| **Nr. zonă**  |  |  |  |
| 01  | Boxă somare bovine  | parter  | 2.25  |
| 02  | Grătar cădere bovine  | parter  | 3.00  |
| 03  | Jgheab sângerare  | parter  | 5.22  |
| 04  | Spaţiu jupânare, eviscerare, pregătire pentru depozitare  | parter  | 23.40  |
| 05  | Vestiar pentru punct de sacrificare  | parter  | 4.98  |
| 06  | Grup sanitar  | parter  | 1.80  |
| 07  | Depozit deşeuri  | parter  | 4.41  |
| 08  | Coridor circulatie  | parter  | 5.00  |
| 09  | Camera frig  | parter  | 12.80  |
| 10  | Depozit frigorific  | parter  | 8.77  |
| 11  | Birou veterinar  | mezanin  | 11,45  |
| **TOTAL**  | **83,08**  |

Clădirea beneficiază de o parcare proprie.- 3 locuri

Construcţia preconizată va fi realizată pe fundaţii continue sub ziduri şi fundaţii izolate pentru stâlpi.

Structura de rezistenţă a suprastructurii va fi alcătuită din zidărie portantă realizată din blocuri BCA, confinată cu stâlpişori si centuri din beton armat.

Pereţii exteriori vor avea grosimea de 40 cm, iar cei interiori de 25 cm.

Clădirea are acoperiş de tip şarpantă în mai multe ape, cu pante de 20°, executată din lemn de brad, clasa de calitate I şi clasa 1 de exploatare. Toate elementele din lemn ale suprastructurii şi a şarpantei, obligatoriu se tratează ignifug şi împotriva insectelor şi fungilor.

Învelitoarea se va realiza din tablă cutată de culoare gri.

Energia termică pentru încălzire spaţiilor va fi asigurată de la centrala termică proprie situată în cadrul amplasamentului.

Structura constructivă şi funcţională a punctului de sacrificare sunt prezentate pe planşeele A-31, A-32, A-37, A-38, anexate.

construirea unei unităţi de prelucrare a cărnii cu magazin de prezentare pentru producerea şi comercializarea de produse fierte şi fiert-afumate, produse crud-uscate, specialităţi din carne crudă condimentată, carne crudă necondimentată ( piese, carne tocată, carne feliată diferite rețete) cu capacitatea maximă de producţie proiectată: 7500 kg/lună produse finite, situate pe flancul Nord-Vestic al amplasamentului.

Funcţional şi constructiv clădirea este diferenţiată pe nivele:

- la parter s-au prevăzut spaţiile de producţie şi magazinul de prezentare aferent

- la mansarda clădirii s-au prevăzut spaţiile administrative ale firmei şi un vestiar pentru angajaţii fermei din zona agro-zootehnică, cu acces propriu din exterior printr-o scară exterioară, acoperită.

**Utilități:**

**Alimentarea cu apă potabilă** a amplasamentului se va realiza de la rețeaua stradală de apă potabilă a localității existentă în zonă, prin intermediul unui branșament nou de apă potabilă cu diametrul PE HD Dn42/10 bar.

**Evacuarea apelor uzate:**

Întrucât în zonă nu există sistem de canalizare apele uzate rezultate de pe amplasament sunt colectate într-un bazin vidanjabil cu V=30 mc, vidanjate de S.C. Harviz S.A operatorul regional și transportate la stația de epurare autorizată.

**Evacuarea apelor uzate tehnologice**

Apele tehnologice folosite pentru igienizarea spațiilor de producție și din zona de abatorizare sunt colectate în bazinul vidanjabil de V=30 mc după ce au fost trecute prin separatorul de grăsimi și vor fi vidanjate de către SC HARVIZ SA conform avizului nr. MC.254/2019.

Sângele respectiv organele interne rezultate după eviscerare sunt colectate în recipiente din inox ca deșeuri biologice și sunt preluate și transportate de o firmă specializată.

**Energia electrică necesară:** va fi asigurată din rețeaua existentă în zonă prin intermediul a tabloului general de distribuție TGD, montat lângă firida de branșament, pe limita de proprietate.

**Energia termică necesară:**

Energia termică necesară va fi asigurată de centrala termică proprie echipată cu două cazane cu puterea termică nominală de 45 kW fiecare și coș de evacuare a gazelor de ardere cu următoarele caracteristici tehnice: H=6,38 m, D=0,25 m

1. Cumularea cu alte proiecte : Nu este cazul.
2. **Utilizarea resurselor naturale folosite în construcție și funcționare**

**Resurse naturale folosite în construcție:** agregatele naturale minerale( nisip, pietriș) utilizate la lucrările de construcții prevăzute în proiect sunt folosite de firmele de construcții care prepare betonul respectiv care realizează platformele pietruite.

**Resurse naturală folosite în timpul funcționării:** apa potabilă

1. **Cantitatea și tipurile de deșeuri generate :**

**deșeuri din construcții: Prevenirea şi gestionarea deşeurilor generate pe amplasament în timpul realizării proiectului/în timpul exploatării, inclusiv eliminarea**

In faza de construcţie pot fi generate următoarele tipuri de deşeuri:

* deşeuri municipale amestecate: cod 20 03 01: cca. 104 kg/lună ( de la 24 persoane)

In faza de operare la nivelul fermei modernizate:

* deşeuri de ţesuturi animale ( animale moarte) – cod 02 01 02 - în cantități variabile , conform evidenţei HG 856/2002;
* deşeuri de ţesuturi animale rezultate din prepararea şi prelucrarea cărnii – cod 02 02 02 - în cantități variabile , conform evidenţei HG 856/2002;
* materii care sunt improprii pentru consum ori procesare – cod 02 02 03, - în cantități variabile , conform evidenţei HG 856/2002
* ambalaje de materiale plastică cod 15 01 02 - în cantități variabile , conform evidenţei HG 856/2002
* deşeuri de ambalajele de la materiale dezinfectante, dezinsectante- 15 01 10\*- în cantități variabile , conform evidenţei HG 856/2002
* cenușă de vatră – cod 10 01 01-în cantitate de 0,38kg/h
* deşeuri municipale amestecate de la angajaţi: cod 20 03 01- cca. 52 kg/lună

Cantităţile de deşeuri generate vor fi conform evidenţei ţinute în baza anexei 1 din HG nr. 856/2002 de operatorul lucrărilor de desfiinţare şi de construcţii, respectiv de operatorul licenţiat pentru desfăşurarea activităţii de salubrizare în comuna Sâncrăieni.

*Planul de gestionare a deşeurilor*

Deșeurile produse sunt colectate selectiv și stocate temporar în containere/recipiente/spații adecvate/ spatii frigorifice închise.

Deșeurile municipale colectate în amestec, precum și deșeurile de ambalaje colectate selectiv și deșeurile de materiale plastic, sunt predate în bază de contract la ECO CSIK SRL în scopul tratării.

Deșeurile de ţesuturi animale - cod 02 01 02 şi cod 02 02 02 - şi materii care sunt improprii pentru consum ori procesare – cod 02 02 03- sunt/vor fi predate în baza Contractului de prestări de servicii la SC PROTAN SA București în scopul neutralizării.

Cenuşa de vatră- cod 10 01 01 – vor fi administrate ca amendament pe terenurile agricole arabile proprietate privată în cazul anumitor culturi.

La predarea acestor deșeuri se completează formularele prevăzute de HG nr. 1061/2008 privind transportul deșeurilor periculoase si nepericuloase pe teritoriul României ( exceptând deșeurile municipale amestecate)

Evidența gestiunii deșeurilor este realizată conform Anexei nr.1 din HG 856/2002 privind evidenta gestiunii deșeurilor si pentru aprobarea listei cuprinzând deșeurile, inclusiv deșeurile periculoase.

**i) Gospodărirea substanţelor şi preparatelor chimice periculoase:**

*Substanţele şi preparatele chimice periculoase utilizate şi/sau produse*:

La ferma modernizată se va utiliza:

amestecul periculos:

produse de dezinfecţie, dezinsecţie

agenţi frigorifici pentru producerea frigului în depozite /instalaţii frigorifice

*Modul de gospodărire a substanţelor şi preparatelor chimice periculoase şi asigurarea condiţiilor de protecţie a factorilor de mediu şi a sănătăţii populaţiei*

Produsul periculos etichetat corespunzător va fi transportat în ambalaj original al producătorului. Manipularea, stocarea, respectiv modul de tratare a deșeului rezultat de la acest produs se va realiza conform prevederilor fișei cu date de securitate, elaborat de producător.

Se va organiza un sistem de evidenţă strictă a intrării, precum şi a consumurilor de produse periculoase prin fişe de magazie, fişe limită, evidenţa gestiunii deşeurilor generate.

1. **Poluarea și alte efecte negative:**

*Sursele de poluanţi pentru aer, poluanţi, inclusiv surse de mirosuri*

**In faza de construcţie** există următoarele activităţi care au asociate **surse de emisie** liniare:

- funcţionarea utilajelor şi echipamentelor mobile motorizate aferentă activității de cod NFR 1.A.2.f.ii - *surse mobile nerutiere şi echipamente (în domeniul industrial);*

- traficul autovehiculelor în amplasamentul şantierului, cod NFR 1.A.3.b.ii şi cod NFR 1.A.3.b.iii- *transport rutier cu autoutilitare şi cu autovehicule grele*

**Poluanţii pentru aer :** conform Ghidului EMEP/EEA – versiunea actualizată în anul 2016- poluanţii evacuaţi din sursele menționate mai sus sunt următoarele:

din funcționarea utilajelor şi echipamentelor mobile motorizate aferentă activității de cod NFR 1.A.2.f.ii: *CH4, CO, CO2, N2O, NH3, NMVOC, NOx, PM10, PM2,5, TSP*

* din activitatea de transport rutier: *CO, NOx, NMVOC, CH4, N2O, NH3, PM2*,5 *CO2, SO2, plumb,cadmiu, crom, nichel, seleniu, zinc (metale grele din carburant), POPs ( poluanţi organici persistenţi): indeno(1,2,3-cd)pyren, benzo(k)fluoranten, benzo(b)fluoranten, benzo(g,h,i)pyren, fluorantene, benzo(a)pyren*

**In perioada de operare:**

**Sursele de poluare** pentru aerul înconjurător sunt:

* surse de suprafață datorate:
* creşterii bovinelor de carne şi managementului dejecţiilor animaliere, activități încadrate în categoria de cod NFR 3.B.1.b ( Ghid EMEP/EEA 2016)- *Creşterea animalelor şi managementul dejecţiilor animaliere*
* -surse de emisii punctuale datorate:
* sursei staţionare de ardere de mică putere **(**sub 1 MW):
* cazanele de la CT pentru producerea agentului termic, activități încadrate în categoria de cod NFR 1.A.4.a- *arderi de mică putere în surse staţionare;*
* -generator de fum de la unitatea de prelucrare a cărnii- combustibil utilizat rumeguş- activități încadrate în categoria de cod NFR 2H.2- *fabricarea produselor alimentare;*

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

g) riscurile pentru sănătatea umană: Nu este cazul.

 **2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul comunei Sâncrăieni, sat Sâncrăieni, F.N., județul Harghita, în domeniul public al comunei conform Certificatul de Urbanism nr.45/11.05.2018, proiectul nu va afecta sit arheologic sa monumente istorice aflate pe teritoriul comunei Sâncrăieni.

Potrivit Repertoriului Arheologic Național al României cel mai apropiat sit arheologic față de amplasament este Situl privind Materiale hallstattiene la Sâncrăieni, care nu va fi afectat de proiect.

Terenul solicitat pentru realizarea proiectului ( S=22628 mp) situat în intravilanul ( UTR VII) și extravilanul localității Sâncrăieni, comuna Sâncrăieni, are categoria de folosință curți și construcții și arabil: în cadrul zonei cu destinație pentru unități agro-zootehnice.

Amplasamentul proiectului nu se situează în interiorul sau în vecinătatea ariilor naturale protejate declarate prin acte normative în vigoare. Cea mai aproprietă arie naturale protejată: aria de protecție specială avifaunistică ROSPA 0034 Depresiunea și Munții Ciucului se situează la o distanță de cca. 180,4 m de la cea mai apropiată componentă a proiectului.

Amplasamentul se situează în perimetrul de protecție hidrogeologică a zăcământului hidromineral Chendereș, județul Harghita. În acest sens a fost solicitat avizul din partea Agenției Naționale pentru Resurse Minerale, autoritatea competentă în domeniu.

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

* i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului comuna Sâncrăieni jud. Harghita

- numărul persoanelor afectate: prin realizarea proiectului nu vor fi persoane afectate negativ.

 b) natura impactului: impact pozitiv minor.

 c) natura transfrontieră a impactului: nu este cazul*.*

 d) intensitatea și complexitatea impactului: *-*în perioada realizării proiectului: vor rezulta deşeuri, care vor fi gestionate conform pct. 1.d.

 e) probabilitatea impactului*:* mică.

 f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

 g)cumularea impactului cu impactul altor proiecte existente și/sau aprobate:Nu este cazul.

 **II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

* proiectul propus nu intră sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

**-Titularul deține: Aviz de gospodărire a apelor nr.15/27.05.2019**

**Condițiile de realizare a proiectului:**

 a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate temporar prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

g. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

 **Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

 Întocmit Întocmit

JÁNOSI Teréz-Rozália geogr. MIHÁLY István